นิปปอนแพ็คเน่ากลต.ตลท.สอบบิ๊กยักยอก153ล.
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

โพสต์ทูเดย์ — นิปปอนแพ็คฯ เหม็นอีก ผู้ถือหุ้นใหญ่ยักยอก 153 ล้าน ตลาดหลัก ทรัพย์ฯ สั่งแจงผลกระทบ 19 เม.ย. ก.ล.ต.สอบอยู่ คาดหาประโยชน์จากทรัพย์
รายงานข่าวจากตลาดหลักทรัพย์แห่งประเทศไทย เปิดเผยว่า ได้สั่งให้บริษัท นิปปอน แพ็ค (ประเทศไทย) หรือ NIPPON ชี้แจงข้อมูลภายในวันที่ 19 เม.ย.นี้ หลังตรวจสอบพบว่า นายวิชัย ชัยสถาพร ซึ่งเป็นประธานกรรมการ กรรมการผู้อํานวยการ และเป็นผู้ถือหุ้นใหญ่ถือหุ้น 48.15% นำเงินของบริษัทเข้าบัญชีส่วนตัว 
ทั้งนี้ ผู้สอบบัญชีของบริษัทแสดงความเห็นว่างบการเงินประจำปี 2552 ไม่ถูกต้อง และพบว่าการซื้อเงินลงทุนชั่วคราวและไถ่ถอนหน่วยลงทุน มูลค่ารวม 153.84ล้านบาท เงินไม่ได้เข้าบัญชีของบริษัท และนายวิชัยก็ยอมรับว่าเป็นการกู้ยืมเงินจากบริษัท แต่ยังไม่ได้ทำสัญญา และไม่ได้รับอนุมัติจากบอร์ด ซึ่งผิดข้อกำหนดและกฎหมาย ซึ่งตลาดฯ สั่งให้ชี้แจงใน 7 ประเด็น เช่น บริษัทรู้เรื่องนี้ตั้งแต่เมื่อไร และจะจัดการกับกรรมการและชำระเงินคืนจะเป็นอย่างไร ที่ผ่านมานิปปอนฯ ได้รับความ เสียหาย 80 ล้านบาท ในลักษณะนี้มาแล้ว 
ด้านสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เปิดเผยว่า อยู่ระหว่างการตรวจสอบกรณีกรรมการนิปปอนฯ และเห็นว่าไม่ใช่การกู้ยืมปกติ แต่เป็นการหาประโยชน์จากทรัพย์สินของบริษัท